b'\n_START_ARTICLE_\nLeskovac\n_START_PARAGRAPH_\nLeskovac (kyrillisk \xd0\x9b\xd0\xb5\xd1\x81\xd0\xba\xd0\xbe\xd0\xb2\xd0\xb0\xd1\x86) er en by 280 km syd for Beograd i Serbien, beliggende ved floden Veternica, og havde i 2002 cirka 156.252 indbyggere. Byen er hovedstad i distriktet Jablanica og ligger ved foden af det 225 meter h\xc3\xb8je bjerg Hisar. Leskovac er omgivet af tre kunstige s\xc3\xb8er, Brestova\xc4\x8dko, Barje som s\xc3\xb8rger for vandforsyningen til byen._NEWLINE_Byen har med sine 13 tekstilfabrikker specialiseret sig indenfor tekstilindustrien, men har ogs\xc3\xa5 kemi og levnesmiddelfabrikker._NEWLINE_Selvom de de \xc3\xb8konomiske statistiker i de sidste \xc3\xa5r ikke var positive, er Leskovac ved siden af Ni\xc5\xa1 et af Sydserbiens \xc3\xb8konomiske og kulturelle centre. Byen har mange gymnasier, handelsh\xc3\xb8jskole, tekstilh\xc3\xb8jskole og et fakultet, som er en del af universitet i Ni\xc5\xa1. Klimaet er moderat kontinentalt med milde vintre og moderat varme somre gennemsnitlige \xc3\xa5rstemperatur 11,3\xc2\xa0\xc2\xb0C og luftfugtigheden er 64% om sommeren, og 84% om vinteren. Den gennemsnitlige \xc3\xa5rlige nedb\xc3\xb8r er 600 mm pr kvadratmeter._NEWLINE_Med de 144 landsbyer omkring byen har Leskovac Kommune ca. 162.000 indbyggere, og er dermed den kommune i Serbien som har det h\xc3\xb8jeste antal af landsbyer. Befolkningst\xc3\xa6theden er p\xc3\xa5 152 indbyggere per km\xc2\xb2, hvorved befolkningstilv\xc3\xa6ksten i de sidste \xc3\xa5r har v\xc3\xa6ret aftagende.\n_START_SECTION_\nTransport\n_START_PARAGRAPH_\nLeskovac passeres af internationale tog der mod syd g\xc3\xa5r videre til Ni\xc5\xa1 Sofia, Thessaloniki, og Athen. Hovedvejen E 75 g\xc3\xa5r forbi leskovac. Fra Leskovac g\xc3\xa5r dere regionale veje til Pristina, Pirot og til Bulgarien. Afstanden fra Leskovac til Ni\xc5\xa1 er 45 km, til Beograd 280 km, til Sofia 155 km, og til Skopje 160 km.\n_START_SECTION_\nHistorie\n_START_PARAGRAPH_\nDe \xc3\xa6ldste fund som er fundet i byen og i dens omegn, stammer fra \xc3\xa5r 2.000 f\xc3\xb8r Kristus._NEWLINE_Leskovac bliver f\xc3\xb8rste gang n\xc3\xa6vnt i et dokument fra det 14. \xc3\xa5rhundrede som beretter om, at den serbiske konge Stefan II i det 12. \xc3\xa5rhundrede fik regionen for\xc3\xa6ret af det Byzantinske Rige kejser._NEWLINE_En legende fra denne tid siger, at der i n\xc3\xa6rheden af byen ved bjerget Hisar var en s\xc3\xb8, som efter at den var udt\xc3\xb8rret, blev bevokset af en plante med navnet Leska. Efter den fik byen for 600 \xc3\xa5r siden navnet Leskovac. I den tid hvor det Osmanniske Rige herskede blev det navn ikke anvendt. Tyrkerne kaldte byen og bjerget Hisar, som betyder borg eller f\xc3\xa6stning._NEWLINE_I det 19. \xc3\xa5rhundrede var Leskovac Serbiens n\xc3\xa6stst\xc3\xb8rste by efter Beograd.'